Μοσχαράκι µε χειµωνιάτικους βολβούς
Βρίσκουμε στην αγορά σελινόριζα, καρότα, γογγύλια, ρέβες, μεγάλα ραπανάκια, γλυκοπατάτες κ.ά. και μαγειρεύουμε με αυτά το μοσχαράκι.
80 ml ελαιόλαδο, 2 ξερά κρεμμύδια, σε φέτες, 1 μέτριο πράσο (μαζί με το τρυφερό πράσινο μέρος), κομμένο σε μέτριες ροδέλες, 1 κιλό ανάμεικτοι χειμωνιάτικοι βολβοί, ανάλογα με τα γούστα μας και ό,τι υπάρχει διαθέσιμο στην αγορά, όπως σελινόριζα, καρότα, γογγύλια, ρέβες, μεγάλα ραπανάκια, γλυκοπατάτες κ.ά., κατά προτίμηση βιολογικά (ή έστω όσα βρούμε), καθαρισμένα και κομμένα σε μικρούς κύβους, 750 γρ. μοσχάρι από σβέρκο, λάπα ή ποντίκι, με το κόκαλο, κομμένο σε μικρά κομμάτια, πλυμένα και καλά σκουπισμένα, 150 ml λευκό ξηρό κρασί, 500 ml ζωμός κρέατος ή λαχανικών ή ζεστό νερό, αλάτι, φρεσκοτριμμένο πιπέρι
Για το μοσχαράκι με χειμωνιάτικους βολβούς, ζεσταίνουμε σε μια ευρύχωρη κατσαρόλα το λάδι σε μέτρια προς δυνατή φωτιά και τσιγαρίζουμε τα κρεμμύδια και το πράσο, για 2 - 3 λεπτά, μέχρι να μαλακώσουν και να γυαλίσουν.Προσθέτουμε όλους μαζί τους κομμένους βολβούς, ανακατεύουμε καλά με μια ξύλινη κουτάλα και σοτάρουμε για 2 λεπτά.Προσθέτουμε τα κομμάτια του κρέατος, αλατοπιπερώνουμε και τα σοτάρουμε για περίπου 5 λεπτά, μέχρι κρέας και βολβοί να ροδίσουν όσο γίνεται ομοιόμορφα. στο διάστημα αυτό ανακατεύουμε τακτικά, γιατί οι βολβοί «αρπάζουν» εύκολα.Σβήνουμε με το κρασί, μαγειρεύουμε για 1 λεπτό, μέχρι να εξατμιστεί το αλκοόλ, και προσθέτουμε το ζωμό (ή το νερό) και όσο επιπλέον νερό χρειαστεί ώστε τα υλικά σχεδόν να καλυφθούν κατά τα 2/3 (μην ξεχνάμε πως τα λαχαχικά βγαζουν τα δικά τους υγρά).Μαγειρεύουμε μέχρι το υγρό να πάρει μια βράση και στη συνέχεια χαμηλώνουμε πολύ τη φωτιά και σιγοβράζουμε το φαγητό για περίπου 11⁄2 ώρα, με σκεπασμένη την κατσαρόλα, μέχρι οι βολβοί να μαλακώσουν καλά και το κρέας να διαλύεται, να ξεκολλάει σχεδόν από τα κόκαλα.Σερβίρουμε το μοσχαράκι με χειμωνιάτικους βολβούς και, αν θέλουμε, προσθέτουμε σε κάθε μερίδα λίγη καπνιστή πάπρικα και ελάχιστες σταγόνες ξίδι, υλικά που ταιριάζουν εξαιρετικά.
Κρέας,Μοσχάρι